CELEX: 31983R2014
Language: el
Date: 1983-07-20 00:00:00
Title: Κανονισμός (ΕΟΚ) αριθ. 2014/83 της Επιτροπής της 20ής Ιουλίου 1983 περί συμπληρώσεως του παραρτήματος του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη

Avis juridique important

|

31983R2014

Κανονισμός (ΕΟΚ) αριθ. 2014/83 της Επιτροπής της 20ής Ιουλίου 1983 περί συμπληρώσεως του παραρτήματος του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη  

Επίσημη Εφημερίδα αριθ. L 198 της 21/07/1983 σ. 0019 - 0019 Ισπανική ειδική έκδοση: Κεφάλαιο 03 τόμος 28 σ. 0129  Πορτογαλική ειδική έκδοση : Κεφάλαιο 03 τόμος 28 σ. 0129 

***** ΚΑΝΟΝΙΣΜΟΣ (ΕΟΚ) αριθ. 2014/83 ΤΗΣ ΕΠΙΤΡΟΠΗΣ  της 20ής Ιουλίου 1983  περί συμπληρώσεως του παραρτήματος του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως (1), όπως τροποποιήθηκε τελευταία από τον κανονισμό (ΕΟΚ) αριθ. 1430/82 (2), κια ιδίως το άρθρο 4 παράγραφος 5,  Εκτιμώντας:  ότι ο κανονισμός (ΕΟΚ) αριθ. 771/74 της Επιτροπής της 29ης Μαρτίου 1974 περί των λεπτομερειών σχετικά με την ενίσχυση για το λίνο και την κάνναβη (3), όπως τροποποιήθηκε τελευταία από τον κανονισμό (ΕΟΚ) αριθ. 690/82 (4), περιλαμβάνει στο παράρτημά του, έναν πίνακα των ποικιλιών λίνου που προορίζονται κυρίως για την παραγωγή ινών, για να καθίσταται δυνατό να διακρίνονται οι ποικιλίες αυτές από εκείνες που προορίζονται κυρίως για την παραγωγή σπόρων·  ότι κατόπιν της χρησιμοποιήσεως σε ένα Κράτος μέλος δύο νέων ποικιλιών λίνου, που προορίζονται κυρίως για την παραγωγή ινών, πρέπει να συμπληρωθεί το εν λόγω παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την περίοδο εμπορίας 1983/84, το παράρτημα του κανονισμού (ΕΟΚ) αριθ. 771/74 συμπληρώνεται με τις ποικιλίες Astella και Berber.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. L 162 της 12. 6. 1982, σ. 27.  (3) ΕΕ αριθ. L 92 της 3. 4. 1974, σ. 13.  (4) ΕΕ αριθ. L 80 της 26. 3. 1982, σ. 10.